b'\n_START_ARTICLE_\nVartininkas (futbolas)\n_START_PARAGRAPH_\nVartininkas \xe2\x80\x93 viena i\xc5\xa1 keturi\xc5\xb3 futbolo \xc5\xbeaid\xc4\x97j\xc5\xb3 pozicij\xc5\xb3. Tai yra viena pagrindini\xc5\xb3 pozicij\xc5\xb3, mat be vartininko komanda negali \xc5\xbeaisti. Pagrindin\xc4\x97 vartininko u\xc5\xbeduotis yra apsaugoti savo vartus nuo prie\xc5\xa1inink\xc5\xb3 komandos \xc4\xafvar\xc4\x8di\xc5\xb3. Tai pasiekiama vartininkui atmu\xc5\xa1ant kamuol\xc4\xaf bet kuria k\xc5\xabno dalimi ar j\xc4\xaf sugaunant rankomis. Jis yra vienintelis \xc5\xbeaid\xc4\x97jas, galintis kamuol\xc4\xaf liesti rankomis. Vartininkai visada d\xc4\x97vi kitokios spalvos nei jo komandos draugai mar\xc5\xa1kin\xc4\x97lius._NEWLINE_Vartininkas negali pagauti rankomis kamuolio nuo savo komandos \xc5\xbeaid\xc4\x97j\xc5\xb3. Taip pat vartininkas negali \xc5\xbeaisti rankomis u\xc5\xbe baudos aik\xc5\xa1tel\xc4\x97s rib\xc5\xb3._NEWLINE_\xc4\xaeprastai vartininkas atlieka laisvus sm\xc5\xabgius nuo vart\xc5\xb3, taip pat reguliuoja komandos gynyb\xc4\x85 baudos sm\xc5\xabgi\xc5\xb3, kampini\xc5\xb3 metu, bando atremti 11 metr\xc5\xb3 baudinius._NEWLINE_Traumos ar kit\xc5\xb3 \xc4\xafvyki\xc5\xb3 metu vartininkas pakei\xc4\x8diamas kitu vartininku, o jam nesant \xc4\xaf vartus privalo stoti kuris nors aik\xc5\xa1t\xc4\x97s \xc5\xbeaid\xc4\x97jas._NEWLINE_1870 m. visiems futbolo \xc5\xbeaid\xc4\x97jams buvo u\xc5\xbedrausta \xc5\xbeaisti rankomis, o 1871 m. \xc4\xafteisintas vartininko \xc5\xbeaidimas ir apibr\xc4\x97\xc5\xbeta, kad jis gali rankomis liesti kamuol\xc4\xaf. Nuo 1997 m. vartininkui negalima laikyti kamuolio rankose ilgiau nei 6 sekundes.'